ประกาศคณะกรรมการป้องกันและปราบปรามการทุจริตแห่งชาติเรื่อง หลักเกณฑ์ วิธีการ และเงื่อนไขการแต่งตั้งหัวหน้าพนักงานไต่สวนพ.ศ. 2560----------------------------------- โดยที่เป็นการสมควรประกาศหลักเกณฑ์ วิธีการ และเงื่อนไขการแต่งตั้งหัวหน้าพนักงานไต่สวน อาศัยอํานาจตามความในมาตรา 19 (16) และวรรคสาม และวรรคสี่ แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542 ซึ่งแก้ไขเพิ่มเติมโดยพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต (ฉบับที่ 4) พ.ศ. 2559 คณะกรรมการป้องกันและปราบปรามการทุจริตแห่งชาติ จึงประกาศหลักเกณฑ์ วิธีการ และเงื่อนไขการแต่งตั้งหัวหน้าพนักงานไต่สวน ดังต่อไปนี้ข้อ ๑ ประกาศนี้เรียกว่า "ประกาศคณะกรรมการป้องกันและปราบปรามการทุจริตแห่งชาติ เรื่อง หลักเกณฑ์ วิธีการ และเงื่อนไขการแต่งตั้งหัวหน้าพนักงานไต่สวน พ.ศ. 2560"ข้อ ๒ ประกาศนี้ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้คณะกรรมการ ป.ป.ช. พิจารณาแต่งตั้งหัวหน้าพนักงานไต่สวนจากข้าราชการสํานักงาน ป.ป.ช. ซึ่งดํารงตําแหน่ง ดังต่อไปนี้ (1) เลขาธิการคณะกรรมการ ป.ป.ช. (2) รองเลขาธิการคณะกรรมการ ป.ป.ช. (3) ผู้ช่วยเลขาธิการคณะกรรมการ ป.ป.ช. ผู้ช่วยเลขาธิการคณะกรรมการ ป.ป.ช. (ด้านการตรวจราชการ) หรือตําแหน่งเทียบเท่าที่เรียกชื่ออย่างอื่น (4) ผู้ดํารงตําแหน่งในระดับผู้อํานวยการสํานัก (5) พนักงานไต่สวนข้อ ๔ บุคคลผู้ซึ่งจะได้รับแต่งตั้งตามข้อ 3 (1) (2) (3) และ (4) ให้เป็นหัวหน้าพนักงานไต่สวน บุคคลนั้นต้องมีประสบการณ์ในการไต่สวน การวินิจฉัยคดี หรือการให้ความเห็นทางกฎหมายไม่น้อยกว่าสิบปี หรือต้องมีคุณสมบัติเช่นเดียวกับข้าราชการสํานักงาน ป.ป.ช. ซึ่งดํารงตําแหน่งในสาขากระบวนการยุติธรรม และเป็นผู้รับผิดชอบหรือกํากับดูแลการปฏิบัติหน้าที่ของพนักงานไต่สวน ทั้งนี้ ในการแต่งตั้งบุคคลตามวรรคหนึ่งเป็นหัวหน้าพนักงานไต่สวน อาจแต่งตั้งให้ปฏิบัติหน้าที่เป็นการเฉพาะเรื่องก็ได้ข้อ ๕ บุคคลผู้ซึ่งจะได้รับแต่งตั้งตามข้อ 3 (5) ให้เป็นหัวหน้าพนักงานไต่สวนต้องมีคุณสมบัติ ดังต่อไปนี้ (1) ดํารงตําแหน่งในระดับชํานาญการขึ้นไป(2) เป็นผู้มีความประพฤติเหมาะสม มีความรู้ ความสามารถ และประสบการณ์เป็นที่ประจักษ์ในการไต่สวน การวินิจฉัยคดี หรือการให้ความเห็นทางกฎหมาย อันเป็นประโยชน์ต่อการปฏิบัติหน้าที่ของคณะกรรมการ ป.ป.ช. (3) เป็นผู้ผ่านการอบรมหลักสูตรหัวหน้าพนักงานไต่สวน หรือหลักสูตรอื่นตามที่คณะกรรมการ ป.ป.ช. กําหนด ทั้งนี้ อาจจัดให้พนักงานไต่สวนซึ่งปฏิบัติหน้าที่มาแล้วไม่ต่ํากว่าสามปีเข้ารับการอบรมก็ได้ข้อ ๖ ให้สํานักงาน ป.ป.ช. เสนอรายชื่อบุคคลผู้มีคุณสมบัติที่จะได้รับแต่งตั้งให้เป็นหัวหน้าพนักงานไต่สวน ต่อคณะกรรมการ ป.ป.ช. เพื่อพิจารณาแต่งตั้ง ในการพิจารณาคุณสมบัติของบุคคลตามข้อ 5 (2) คณะกรรมการ ป.ป.ช. อาจมอบหมายให้คณะอนุกรรมการข้าราชการสํานักงาน ป.ป.ช. เสนอความเห็นประกอบการพิจารณาของคณะกรรมการ ป.ป.ช. ก็ได้ ให้ประธานกรรมการป้องกันและปราบปรามการทุจริตแห่งชาติเป็นผู้ลงนามในคําสั่งแต่งตั้งหัวหน้าพนักงานไต่สวนตามวรรคหนึ่งข้อ ๗ หากในภายหลังการแต่งตั้งหัวหน้าพนักงานไต่สวน ปรากฎพฤติการณ์ ดังนี้ (1) หัวหน้าพนักงานไต่สวนบุคคลใดพ้นจากการเป็นพนักงานไต่สวน หรือหัวหน้าพนักงานไต่สวน ซึ่งเป็นบุคคลตามข้อ 3 (2) (3) หรือ (4) บุคคลใดมิได้มีหน้าที่รับผิดชอบหรือกํากับดูแลการปฏิบัติหน้าที่ของพนักงานไต่สวนแล้ว ให้บุคคลดังกล่าวพ้นจากการเป็นหัวหน้าพนักงานไต่สวนนับแต่วันที่พ้นจากการเป็นพนักงานไต่สวนหรือตําแหน่งที่มีหน้าที่รับผิดชอบหรือกํากับดูแลการปฏิบัติหน้าที่ของพนักงานไต่สวน แล้วแต่กรณี (2) หัวหน้าพนักงานไต่สวนบุคคลใดขาดคุณสมบัติตามข้อ 5 (2) ให้คณะกรรมการ ป.ป.ช. พิจารณาให้บุคคลดังกล่าวพ้นจากการเป็นหัวหน้าพนักงานไต่สวน ทั้งนี้ ให้มีผลต่อเมื่อประธานกรรมการป้องกันและปราบปรามการทุจริตแห่งชาติลงนามในคําสั่งข้อ ๘ ในวาระแรก ให้คณะกรรมการ ป.ป.ช. แต่งตั้งพนักงานไต่สวนตามมาตรา 13 แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต (ฉบับที่ 4) พ.ศ. 2559 เป็นหัวหน้าพนักงานไต่สวน และให้นําความในข้อ 6 วรรคสามมาใช้บังคับโดยอนุโลมข้อ ๙ ให้ประธานกรรมการป้องกันและปราบปรามการทุจริตแห่งชาติรักษาการตามประกาศนี้ และให้คณะกรรมการ ป.ป.ช. มีอํานาจวินิจฉัยตีความปัญหาอันเกิดจากการบังคับใช้ประกาศฉบับนี้ด้วยผู้มีอํานาจลงนาม - ประกาศ ณ วันที่ 6 มกราคม พ.ศ.2560 พลตํารวจเอก วัชรพล ประสารราชกิจประธานกรรมการป้องกันและปราบปรามการทุจริตแห่งชาติ